***UNIVERZITET U SARAJEVU***

***FAKULTET POLITIČKIH NAUKA***

***S A R A J E V O***

***Broj:***

***Sarajevo, 14.12.2020. godine***

Na osnovu člana 135. Stav (3) tačka i) Zakona o visokom obrazovanju (Službene novine Kantona Sarajevo br: 33/17), člana 104. Statuta Univerziteta u Sarajevu i člana 36. a u vezi člana 34. Pravila studiranja za treći ciklus studija na Univerzitetu u Sarajevu, na prijedlog Vijeća doktorskog studija, na sjednici Vijeća Fakulteta političkih nauka održanoj 14.12.2020. godine donesena je

***ODLUKA***

***o prijedlogu članova Komisije za ocjenu podobnosti teme doktorske disertacije***

***i uslova kandidata***

***I***

U Komisiju za podobnost teme doktorske disertacije: ***„NACIONALNA DRŽAVA U PROCESU GLOBALIZACIJE: OTPORI I PERSPEKTIVE“*** i uslova kandidata ***ERVINA SEJDINOVIĆA, MA***  predlaže se:

1. Dr. Šaćir Filandra, redovni profesor - predsjednik,
2. Dr. Adnan Džafić, vanredni profesor - član,
3. Dr. Valida Repovac-Nikšić, vanredni profesor - član.

***II***

Prijedlog članova Komisije sa obrazloženjem predložene teme doktorske disertacije i formulara sa podacima za obrazovanje Komisije za ocjenu podobnosti teme doktorske disertacije i kandidata dostaviti Senatu Univerziteta u Sarajevu na odlučivanje.

***III***

Odluka stupa na snagu danom donošenja.

 ***D E K A N,***

 ***\_\_\_\_\_\_\_\_\_\_\_\_\_\_\_\_\_\_\_\_\_***

 ***Prof. dr. Sead Turčalo***

Akt obradio: Enisa Kadrić

Akt kontrolisao: Sanin Katica

Akt odobrio: Prof. dr. Elvis Fejzić

# UNIVERZITET U SARAJEVU

**FAKULTET POLITIČKIH NAUKA**

# S A R A J E V O

**Broj:**

**Sarajevo, 14.12.2020. godine**

#  UNIVERZITET U SARAJEVU

#  REKTORAT

 **F O R M U L A R**

#  SA PODACIMA ZA OBRAZOVANJE KOMISIJE ZA OCJENU USLOVA

 **KANDIDATA I PODOBNOSTI TEME DOKTORSKE DISERTACIJE**

**KANDIDAT**: ***ERVIN SEJDINOVIĆ, MA***

**ZAVRŠIO FAKULTET*: FILOZOFSKI FAKULTET UNIVERZITETA U TUZLI***

**MAGISTAR-SPECIJALISTA IZ OBLASTI**: ***\_MAGISTAR SOCIOLOGIJE***

**NAZIV PREDLOŽENE TEME DOKTORSKE DISERTACIJE: *NACIONALNA DRŽAVA U PROCESU GLOBALIZACIJE: OTPORI I PERSPEKTIVE***

**NAUČNA OBLAST IZ KOJE SE TEMA PREDLAŽE*: SOCIOLOGIJA***

**ČLANOVI KOMISIJE**: (Navesti ime i prezime, zvanje, naučna oblast iz koje je dr sci,

oblast kojom se bavi, VŠU na kojoj obavlja nastavu)

1. DR. ŠAĆIR FILANDRA, redovni profesor na Fakultetu političkih nauka u Sarajevu, doktor filozofskih nauka, na predmetima: “Sociologija jezika” i “Sociologija kulture i umjetnosti, Oblast socioloških nauka – predsjednik;
2. DR. ADNAN DŽAFIĆ, vanredni profesor na Fakultetu političkih nauka u Sarajevu, doktor socioloških nauka, za oblast sociologija – član;
3. DR. VALIDA REPOVAC-NIKŠIĆ, vanredni profesor na Fakultetu političkih nauka u Sarajevu, doktor socioloških nauka, za oblast sociologija – član;

***D E K A N,***

 \_\_\_\_\_\_\_\_\_\_\_\_\_\_\_\_

 ***Prof. dr. Sead Turčalo***

Akt obradio: Enisa Kadrić

Akt kontrolisao: Sanin Katica

Akt odobrio: Prof. dr. Elvis Fejzić

**OBRAZLOŽENJE PREDLOŽENE TEME DOKTORSKE DISERTACIJE**

**NACIONALNA DRŽAVA U PROCESU GLOBALIZACIJE: OTPORI I PERSPEKTIVE**

1. **TIP ISTRAŽIVANJA**

Istraživanje spade u red socioloških istraživanja. Detaljnije, istraživanje se tiče socioloških disciplina: sociologija politike, teorije nacije, sociologija identiteta i savremena sociologija. U kontekstu navedenih socioloških disciplina razmatrat ćemo fenomen savremenog procesa globalizacije i pitanje nacionalne države u navedenom procesu.

1. **CILJ ISTRAŽIVANJA**

Osnovni cilj ove studije je analizirati proces globalizacije i utjecaj istog na nacionalnu državu. Također formirati obrasce koji prostiču iz navedenog odnosa, opisati promjene u samom shvatanju i postojanju nacionalne države a koje su izazvane globalizacijom. Cilj ovog istraživanja jeste i pojmovno određivanje nacije, države, globalizacije i drugih, pomoćnih pojmova istraživanja.

**2. 1. Naučni ciljevi istraživanja**

**2. 1.1. Naučna deskripcija**

Naučna deskripcija je prvi nivo naučnog saznanja koji je uslov ostalih nivoa i koji iste prožima. Naučnom deskripcijom ćemo ostvariti opis manifestnih formi globalizacije kao društvenog procesa sa jedne i nacionalne države kao primarne politčke i kulturološke kategorije sa druge strane.

**2.1.2. Naučna eksplikacija**

Naučna eksplikacija je sintetički naučni cilj koji podrazumijeva naučno saznanje o kauzalitetu. Shodno tome naš naučno eksplikacijski cilj jeste utvrditi uzročno - posljedične veze utjecaja globalizacije na nacionalnu državu kako bismo mogli doći do naučnog objašnjenja ove pojave.

**2.1.3. Naučna prognoza kao naučni cilj**

Naučna prognoza jeste zahtjev da se naučnim istraživanjem relativno pouzdano predvidi razvoj kretanje, nestanak ili nastanak određenih društvenih pojava ili nekih njihovih kvalitativnih ili kvantitavnih svojstava, stoga je cilj ovog istraživanja i da istraži eventualne otpore koje će nacionalna država pružati svim oblicima procesa globalizacije kao i perpektive odnosno mogućnosti komplementarnog razvoja globalizacije i nacionalne države.

**2.2. Društveni ciljevi istraživanja**

Opravdano je postaviti hipotetičko pitanje o značaju društvenih istraživanja danas u Bosni i Hercegovini iz razloga što se rad znanstvenika a posebno sociologa, politologa i filozofa svjesno prebacuje na margine. Ovo istraživanje može poslužiti kao uvid u značaj nacionalne države i njene uloge u odnosu na društvene procese u savremenom društvu. Istraživanjem se mogu koristiti društveni akteri, političari i znanstvenici prije svih u shvatanju odnosa nacionalne države i globalizacije. Može poslužiti i brojnim istraživačima u daljim analizama i istraživanjima drugih pitanja odnosa nacije, države i savremenih društvenih procesa koje će ova studija identificirati. Prema tome, istraživanje će značajno doprinijeti fondu naučno teorijskog saznanja u ovoj oblasti.

1. **ZADACI ISTRAŽIVANJA**

**Prvi zadatak istraživanja -** prvi zadatak istraživanja se odnosi na osnovna teorijska razmatranja pojma nacionalna država kao fenomena u društveno-političkim odnosima. Zadatak nam je da istražimo pojavu, razvoj i različite kontekste koje je imala nacionalna država. U prvom stepenu istraživanja, teorijski ćemo istražiti teorije nacije i nastanka nacionalne države. Predstavit ćemo različite vrste nacionalizma. Bitno je shvatiti fenomen nacionalne države u svim njenim oblicima kako bismo mogli identifikovati rezultate odnosa različtih tipova nacionalne države i procesa globalizacije. Posebno ćemo postaviti zadatak da se bavimo sa dva oblika nacionalizma i nacionalne države: “istočno od Rajne i zapadno od Rajne”. (Katunarić 2003: 140)

**Drugi zadatak istraživanja** – se odnosi na elaboraciju pojma globalizacija. Nužno je bliže predstaviti sadržaj samog pojma globalizacija, njenih oblika i strukturu tog procesa. Različite teorije globalizacije na različite načine objašnjavaju ovu pojavu, njene nosioce i posljedice. S tim u vezi, zadatak istraživanja je, također, da se pojmovno analizira proces, fenomen i period globalizacije kao i sličnih pojmova kojima se označavaju pojave vesternizacije, reagensa globalizacije poput glokalizacije kao i popratnih procesa globalizacije poput Mcdonaldizacije. Predstavit ćemo teoriju koja govori da se globalizacija javljala u ciklusima a da danas živimo njen savremeni oblik. Globalizacijski procesi su prisutni u ljudskom društvu kroz povijest, s tim da jačaju sa pojavom nacionalne države u kontekstu imperijalnih ratova, kolonizacije i migracija koje su se javile kao rezultat ovih procesa. U ovom radu, fokus će biti na savremenim procesima globalizacije.

**Treći zadatak istraživanja** – jeste da razmatramo odnos savremenih procesa globalizacije, kao nezavisne varijable, i utjecaj istog na nacionalnu državu. Nakon što definišemo proces globalizacije i predstavimo teorije nacionalne države, analizirat ćemo njihov odnos. Posljedice tog odnosa mogu biti ili otpor nacionalne države globalizaciji ili da nacionalna država koristi određene perspektive koje nudi sama globalizacija kako bi ona, kao sistem, održala svoju moć. U trećem činiocu istraživanja, razmatrat ćemo slučajeve gdje je nacionalna država pružila otpor procesu globalizacije. Zadatak nam je da odredimo uzroke za taj otpor te koje su posljedice oni imali. Razlozi zbog kojih nacionalna država odgovara otporom globalizaciji su razni počevši od toga da nacionalna država u globalizaciji vidi opasnost po svoju moć.

**Četvrti zadatak istraživanja** – jeste da identifikujemo perspektive nacionalne države u procesu globalizacije. Analizirat ćemo kako se država mijenja pod utjecajem globalizacije. Razmatrat ćemo pitanje da li je i koliko globalizacija promijenila nacionalnu državu. Također, bavit ćemo se pitanjem mogu li globalizacija i nacionalna država biti u komplementarnom odnosu? Studija slučaja promjena društva na globalnom nivou pod utjecajem medicinskog fenomena COVID-19, pokazuje da je isti rehabilitovao nacionalnu državu. Posebno je to vidljivo na primjeru „europskog jedinstva“ gdje su članice Europske Unije povukle svoje resurse unutar svojih, državnih granica. Nakon toga javlja se fenomen „vakcinacijskog nacionalizma“ gdje neke ekonomski najrazvijenije nacionalne države, vakcinu protiv COVID-19 traže unutar svojih istraživačkih centara bez učešća u internacionalnim projektima te prirode.

1. **ISPITANICI (MATERIJAL) I METODOLOGIJA ISTRAŽIVANJA**

**4.1. Metode i tehnike pribavljanja podataka**

**4.1.1. Osnovne metode naučnog saznanja**

Ovo istraživanje je intradisciplinarnog, sociološkog, karaktera u kojem će biti zastupljeno niz metoda karakterističnih za društvena istraživanja, ali primarno analitičke metode: analize, apstrahovanja, specijalizacije i sintetičkih metoda: sinteze, specijalizacije i generalizacije. U našem doktorskom radu koristit ćemo metodu Historije koncepta, ali i analizu diskursa.

**4.1.2. Opće-naučne metode**

Opće-naučne metode koje ćemo koristiti u istraživanju su: analitičko-deduktivna, hipotetičko-deduktivna metoda i komparativna metoda.

**4.1.3. Pribavljanje podataka u naučnom istraživanju**

Dvije metode pribavljanja podataka koje ćemo koristiti u ovom istraživanju su: analiza sadržaja dokumenata i izjave određenih znanstvenika i političara. Analiza sadržaja dokumenata će imati primarni oblik kvalitativne analize. Primijenit ćemo metodu analize diskursa.

1. **ZNAČAJ- DOPRINOS PREDLOŽENOG PROJEKTA DOKTORSKE DISERTACIJE**

**Naučni značaj istraživanja**

Naučni cilj istraživanja proizilazi iz značaja odnosa globalizacije i nacionalne države iz razloga što upravo navedeni odnos indukuje politička dešavanja i društvene procese danas i u posljednjih trideset godina. Namjera ovog rada je da se dođe do obrazaca rezultata odnosa globalizacije i nacionalne države. Naučni značaj ovog istraživanja je i u tome što ćemo precizno odrediti sadržaj pojmova nacija, država, globalizacija. Također bit će zadovoljena dva ključna kriterijuma istaživačkog problema: njegova rasprostranjenost i opštost s jedne i njegov faktički i naučni značaj sa druge strane.

 KANDIDAT

 \_\_\_\_\_\_\_\_\_\_\_\_\_\_\_\_\_\_\_\_

Prilozi:

* Kopija diplome završenog I ciklusa studija
* Kopija diploma završenog II ciklusa (master) studija